**NAVODILA ZA SAMOTESTIRANJE UČENCEV V ŠOLI**

**na podlagi protokola Ministrstva za zdravje**

* Samotestiranje na SARS-CoV-2 je **obvezno** in **brezplačno**.
* Učencu pripada za samotestiranje **15 testov na mesec**, ki jih pridobi učenec oziroma njegovi starši ali zakoniti zastopniki v lekarni na kartico zdravstvenega zavarovanja ali s potrdilom o vpisu oziroma vključenosti v zavod.
* Samotestiranje na SARS-CoV- 2 se izvaja **trikrat tedensko**, praviloma ob ponedeljkih, sredah in petkih na začetku 1. šolske ure.
* V kolikor je učenec **odsoten** na dan, ko se praviloma izvaja testiranje, se testiranje opravi takoj **naslednji dan, ko je prisoten** v vzgojno-izobraževalnem zavodu.
* Samotestirajo se učenci, ki niso bili **polno cepljeni** in niso **preboleli COVID-19** ali so preboleli COVID-19, od okužbe pa je minilo več kot **šest mesecev**.
* Pogoj za samotestiranje na SARS-CoV-2 je, da se učenec počuti **zdrav**, brez znakov akutne okužbe dihal ali prebavil.
* Učenec si pred pričetkom postopka **umije roke**. Na čisto delovno površino položi brisačko za enkratno uporabo na katero odlaga ves material, ki ga uporablja pri izvedbi testiranja.
* Učenci si za čas odvzema vzorca iz nosu masko odmaknejo navzdol samo v **nosnem predelu**, tako da jim pokriva samo usta.
* Samotestiranje na SARS-CoV-2 poteka z verificiranimi **hitrimi antigenskimi testi na SARS-CoV-2**, ki izpolnjujejo pogoje za ta namen. Samotestiranje se izvaja skladno z navodili proizvajalca.
* Po opravljenem testiranju po potrebi prebriše uporabljeno površino mize. Na koncu brisačko, skupaj s porabljenim materialom, **odvrže** **v namensko plastično vrečo** za zbiranje odpadkov, ki je že pripravljena v učilnici.
* Po opravljenem testiranju si učenec **umije/razkuži roke**.
* Učitelj/oseba, ki spremlja testiranje, ves čas nosi masko in se učencu približa v neposredno bližino le v primeru, ko je to nujno.
* V primeru pozitivnega rezultata testa pri samotestiranju na SARS-CoV-2 šola o tem **obvesti starše** oziroma njegove zakonite zastopnike.
* Učenci, ki samotestiranja ne zmorejo opraviti sami, lahko samotestiranje opravijo s starši ali zakonitimi zastopniki ob dnevih testiranja v telovadnici šole od 7.15 do 7.45. Tester starši podpišejo in oddajo dežurnemu učitelju v telovadnici, ostale odpadke od testiranja pa odvržejo v za to namenjeno vrečko za smeti. V primeru, da so starši več kot 15 minut v šoli, morajo izpolnjevati pogoj PCT.

Divača, 14. 11. 2021